burgasdotpro/wikipedia huggingface dataset:
Ruehleia

Ruehleia je vyhynutý rod plazopanvového dinosaura zo skupiny Prosauropoda, žijúceho v období vrchného triasu (pred približne 216 až 203 miliónmi rokov) na území dnešného Nemecka. Jeho jediný druh je Ruehleia bedheimensis.
Pomenovaný bol v roku 2001 podľa takmer kompletnej kostry bez lebky. Tento bylinožravec dorastal do dĺžky ôsmich metrov.
Bezák

Bezák je slovenské priezvisko. Najčastejšie je (s výrazným odstupom) v obci Chynorany (okres Topoľčany), potom v mestách Topoľčany, Partizánske, Bánovce nad Bebravou a Bratislava.
Medzinárodné letisko Hongkong

Medzinárodné letisko Hongkong - Ček Lap Kok (IATA HKG, ICAO VHHH) je hlavné letisko čínskeho mesta Hongkong, nachádzajúce sa na ostrove Ček Lap Kok.
Letisko bolo otvorené v roku 1998 a jeho úlohou bolo prevziať časť osobnej dopravy z letiska Kai Tak. Je hlavné rozbočovacie centrum pre Čínu a ďalšie destinácie v Ázii. Slúži ako rozbočovač pre letecké spoločnosti ako Cathay Pacific, Air India, Virgin Atlantic, United Airlines a Hongkong Airlines. 
Terminál pre cestujúcich je najväčšia letisková stavba na svete. Letisko je celkovo 8. najväčšie na svete a najväčšie letisko sveta v nákladnej doprave. Je dôležité pre ekonomiku, nakoľko zamestnáva 60 000 ľudí, a vyžíva ho 90 leteckých spoločností, prevázdzkujúcich lety do 150 miest po celom svete. V roku 2011 letisko odbavilo 53 miliónov pasažierov, v roku 2016 ich však bolo už 70,5 milióna.
Nitriansky Hrádok

Nitriansky Hrádok, do roku 1948 "Malý Várad" () je od roku 1976 mestskou časťou Šurian.
Polohopis.
Nitriansky Hrádok sa nachádza v centrálnej časti Podunajskej nížiny, na sútoku Malej (Starej) Nitry a Nitry, asi 2 km juhovýchodne od Šurian. 
Vodné toky.
Mestskou časťou preteká rieka Nitra a Malá Nitra (Stará Nitra).
Dejiny.
Prvá písomná zmienka o Nitrianskom Hrádku sa nachádza na závete Ctibora mladšieho, majiteľa Šurianskeho hradu z roku 1431, kde sa nazýva Warad. Mestská časť je známa najmä vďaka archeologickému nálezisku Zámeček, ktoré dokladá osídlenie polohy od neolitu až do obdobia príchodu Slovanov. Lokalita, nazývaná aj "Slovenská Trója", patrí s rozlohou takmer medzi najväčšie archeologické náleziská v strednej Európe. Najznámejším nálezom je vzácna plastika „Hrádockej Venuše – Magna Mater“, ktorá bola vyobrazená na slovenskej dvojkorunovej minci. O archeologickej lokalite vznikla jedna časť dokumentu Pavla Dvořáka, Stopy dávnej minulosti, s názvom "Vzostup a pád slovenskej Tróje".
Kultúra.
O kultúrny život v mestskej časti sa stará Kultúrne zariadenie, ktoré je organizačnou zložkou Mestského kultúrneho strediska Šurany. Pod Kultúrnym zariadením pôsobí od roku 2015 mužská spevácka skupina Váraďani, ktorá je známa v širokom okolí. Váraďani reprezentujú mestskú časť Nitriansky Hrádok na rôznych podujatiach v Šuranoch a širokom okolí. 
Okrem Kultúrneho zariadenia oživujú kultúru aj ďalšie organizácie, medzi ktoré patria miestny záhradkári, seniori, Piváreň u Suseda, či Občianske združenie Hrádocká Venuša, ktoré bolo založené v roku 2018. 
Medzi tradičné kultúrno-spoločenské podujatia patrí Fašiangové posedenie, Ochutnávka destilátov, Predvečer 1.mája, Noc s Andersenom, Tvorivé dielne, Veľkonočná výstava, Katarínske posedenie, Vianočná výstava, Rozlúčka so starým rokom. 
Šport.
V roku 2017 sa po niekoľkých priateľských stretnutiach a dohode s vedením klubu ŠK Šurany podarilo obnoviť futbalovú tradíciu v Nitrianskom Hrádku. V aktuálnej sezóne 2018/2019 hrajú hráči ŠK Šurany "B" dorasteneckú VI. ligu ObFZ Nové Zámky. Okrem futbalu dominuje v mestskej časti rybolov. Na miestnom rybníku Mederčina sa počas roka uskutočňuje niekoľko rybárskych pretekov. V roku 2018 sa uskutočnil prvý ročník športovo-kultúrne podujatie Baví sa Várad dedina, ako jedna veľká rodina. 
Občianske združenie Hrádocká Venuša organizuje v mesiaci apríl Turnaj v Dáme pri príležitosti oslobodenia obce a v mesiaci december Šachový turnaj o Venušin putovný pohár.
Chrám svätého Mikuláša Divotvorcu

Chrám svätého Mikuláša Divotvorcu môže byť:
Rapsódia v modrom

Rapsódia v modrom, ( Rhapsody in Blue) je najznámejšia skladba amerického hudobného skladateľa Georgea Gershwina.
Ide o krátku, pôvodne výhradne klavírnu skladbu, ktorá bola neskôr upravená na skladbu pre klavír so sprievodom jazzového orchestra, neskôr na koncertnú skladbu so sprievodu symfonického orchestra. Je zaujímavá tým, že sú v nej použité vo vážnej hudbe nezvyčajné hudobné nástroje, ako sú saxofóny. 
Skladba je výrazne ovplyvnená jazzom a jeho odnožou swingom. Pri koncertoch a na hudobných nosičoch býva niekedy hraná s inou podobnou skladbou, ktorou je "Američan v Paríži". Skladba začína výrazným klarinetovým sólom s brilantným glissandom.
Chrám svätého Ondreja

Chrám svätého Ondreja môže byť:
Chrám Zvestovania

Chrám Zvestovania môže byť:
v Rumunsku:
v Rusku:
Chrám svätých Petra a Pavla

Chrám svätých Petra a Pavla môže byť:
Na Slovensku:
v Česku:
v Bulharsku:
v Rusku:
Château-Chinon

Château-Chinon môže byť:
Štátna cesta 7

Štátna cesta 7 môže byť:
Štátna cesta 6

Štátna cesta 6 môže byť:
Štátna cesta 5

Štátna cesta 5 môže byť:
Štátna cesta 4

Štátna cesta 4 môže byť:
Štátna cesta 3

Štátna cesta 3 môže byť:
Štátna cesta 2

Štátna cesta 2 môže byť:
Štátna cesta 1

Štátna cesta 1 môže byť:
Centro Federal de Educação Tecnológica Celso Suckow da Fonseca

Centro Federal de Educação Tecnológica Celso Suckow da Fonseca (skrátene Centro Celso Suckow da Fonseca alebo Cefet-RJ) je významná súkromná univerzita v Rio de Janeiro. Bola založená roku 1917 v Rio de Janeiro.
Čínsko-sovietsky konflikt

Čínsko-sovietsky konflikt môže byť:
Vodné pólo na Panamerických hrách

Vodné pólo na Panamerických hrách je vodnopólový turnaj, ktorý sa koná v rámci multišportového podujatia Panamerických hier a ktorý organizuje Americká plavecká únia (UANA) v spolupráci s Panamerickou športovou organizáciou (PASO). Do programu hier bol turnaj oficiálne zaradený hneď na prvých hrách v roku 1951 v Buenos Aires, vtedy len v mužskej kategórii. Vodnopólový turnaj sa odvtedy koná na hrách pravidelne. Až do Panamerických hier 1995 sa konal vodnopólový turnaj iba v mužskej kategórii. Od Winnipegu 1999 prebieha súčasne v mužskej i ženskej kategórii. V oboch kategóriách dominujú družstvá Spojených štátov.
Vodnopólový turnaj na Panamerických hrách slúži zároveň ako kvalifikácia panamerických družstiev na olympijský vodnopólový turnaj.
Vysokij

Vysokij môže byť:
Vladimír I.

Vladimír I. môže byť:
Violončelový koncert č. 1

Violončelový koncert č. 1 môže byť:
Veveří

Veveří môže byť:
Vodné pólo na Ázijských hrách

 
Vodné pólo na Ázijských hrách je vodnópolový turnaj, ktorý sa organizuje v rámci multišportového podujatia Ázijských hier. Prvýkrát bolo vodné polo zaradené do programu hier hneď na prvých ázijských hrách v roku 1951 v Naí Dillí, vtedy iba v mužskej kategórii. Turnaja sa vtedy zúčastnila iba dvojica tímov. Vodnopólový turnaj sa odvtedy organizuje pravidelne. Ženský turnaj mal svoju premiéru až na 16. ázijských hrách v roku 2010 v Kantone. V mužskej kategórii dominujú 3 družstvá: , a ; v ženskej kategórii zvíťazila na všetkých troch turnajoch .
Od Fica do Fica

Od Fica do Fica je slovenský dokumentárny film autorky Zuzany Piussi. Film pokrýva Slovensko v období od volieb a volebnej kampani 2010 do volieb 2012. Podľa autorky nie je o Robertovi Ficovi, ale o slovenskej spoločnosti. Dominuje motív rozhorčenia nad stavom Slovenska. Film obsahuje aj neoficiálny rozhovor Roberta Kaliňáka o kauze Gorila s organizátormi protestov. Niektorí aktéri kauzy v ňom vystupujú v animovanej forme.
Film Od Fica do Fica bol odmietnutý súkromnou sieťou multiplexov, nakoniec však bol premietaný menšími kinami a prístupný na internete. Za prvých 7 dní si ho online pozrelo viac než 9800 platiacich divákov (cez sieť Piano), pričom v prvej polovici tohto roka bol najnavštevovanejším slovenským filmom v kinách "eŠteBák" (24 358 divákov), nasledovali "Zlo" (6 479 divákov) a "Tiger v meste" (5 732 divákov). Na svojej webovej stránke je film uvádzaný ako prvý slovenský film exkluzívne šírený cez internet.
Forbas (Argos)

Forbas (, ) je v gréckej mytológii nástupca argejského kráľa Kriasa(alebo Arga). 
Forbas bol podľa antického autora Pausania synom a následníkom argejského kráľa Arga a mal brata Peirasa. Pôvod Forba od Arga však nie je nesporný, lebo Apollodoros ho ako jeho rodiča nemenuje, ale uvádza, že Argos bol otcom Ekbasa, Peirasa a Epidaura a Kriasa, o ktorom dodáva, že bol jeho nástupcom. V zozname kráľov Argu podľa verzie, kresťanského historika Eusébia z Kaisareie je Forbas následníkom Kriasa, jeho vláda trvá 35 rokov a vládu po ňom dedí Triopas. Z textu ale nie je zjavné, či bol Forbas synom Kriasa, alebo jeho bratom, čím by sa tieto rozpory v antických textoch objasnili.
Richard Addinsell

Richard Addinsell (* 13. január 1904, Oxford, Spojené kráľovstvo – † 15. november 1977, Londýn) bol anglický hudobný skladateľ, jeden z najvýznamnejších skladateľov filmovej hudby.
Životopis.
Pôvodne študoval právo, neskôr sa však preorientoval na hudbu. Po dokončení štúdií sa venoval scénickej a neskôr najmä filmovej hudbe, keď sa v roku 1933 presťahoval do Hollywoodu. Jeho najznámejším dielom je Varšavský koncert pre klavír a orchester z filmu "Dangerous Moonlight".
Fundamento de Esperanto

Fundamento de Esperanto (z esperanta "Základ esperanta") je kniha L.L. Zamenhofa, publikovaná na jar 1905. V auguste 1905 bola štvrtým článkom Boulonskej deklarácie vyhlásená za oficiálny zdroj jazyka esperanto. Fundamento je pokladané za najzákladnejší spis esperanta a ako také je nemenné.
Fundamento sa skladá zo štyroch častí: Predslovu ("Antaŭparolo"), Gramatiky ("Gramatiko"), Zbierky príkladov ("Ekzercaro") a "Univerzálneho slovníka" ("Universala Vortaro"). S výnimkou predhovoru vychádza celý spis zo Zamenhofových starších prác.
Na rovnakej úrovni ako Fundamento sú Oficiálne dodatky ("Oficialaj Aldonoj"), ktorých je v roku 2012 deväť, a ktoré predstavujú predovšetkým nové slová slovníka, a ktoré sú schvaľované "zodpovednou inštitúciou" (podľa predhovoru textu).
Gramatika a slovník Fundamenta sú písané v piatich národných jazykoch: francúzsky, anglicky, nemecky, rusky a poľsky.
Etika cnosti

Etika cnosti je etická teória, ktorá sa sústreďuje na koncept cnosti. V súčasnosti je alternatívou k tzv. etikám pravidiel, či už ide o etiku povinnosti (deontológia) alebo etiku dôsledkov (konzekvencializmus). Do centra morálneho uvažovania a konania kladie človeka ako morálneho aktéra, ktorý na to, aby konal morálne dobre musí mať pozitívne charakterové črty - morálne cnosti.
&lt;br&gt;Jestvuje viacero dôvodov, prečo filozofi, hľadajúci racionálne presvedčivú etiku, upreli svoju pozornosť k minulým etikom (Platónovi, Aristotelovi a iným). Podľa niektorých obrat k tradícii cností spôsobili najmä tri faktory: vzrastajúci pocit morálnej krízy západnej spoločnosti, vzostup historického povedomia a neúplnosť modernej etickej teórie. Tretí z dôvodov možno považovať za kľúčový. Poukazuje na to, že etika pravidiel nepostačuje z hľadiska kritérií pre plnohodnotnú etickú teóriu, resp. nedokáže adekvátne usmerňovať morálny život človeka. (Čo však netreba chápať ako popieranie významu morálnych pravidiel či dôsledkov konania v morálnom živote.) Defekty modernej etiky (pravidiel) vysvetľujú i zdôvodňujú obrat k etike, ktorá má vo svojom jadre víziu morálne dokonalej ľudskej bytosti – bytosti, ktorá nadobudla morálne pozitívne charakterové črty a ponúka také odpovede na naše súčasné problémy, ktoré sú nedostupné v myšlienkovom rámci dominantných verzií modernej etiky.
Lucia Piussi

Lucia Piussi (* 21. október 1971, Bratislava, Česko-Slovensko) je slovenská speváčka, textárka, skladateľka a herečka. Patrila k významným osobám bratislavského Divadla Stoka. V rokoch 19942020 bola frontmankou skupiny Živé kvety.
Vyrastala v bratislavskej Dúbravke. Vyštudovala scenáristiku na Vysokej škole múzických umení v Bratislave. Od roku 1991 bola herečkou v nezávislom Divadle Stoka, kde účinkovala v 18 inscenáciách. Na inscenáciách sa podieľa aj autorsky (ako väčšina hercov divadla). V roku 1994 spoločne s Veronikou Wiedermannovou a Petrom Bálikom založila skupinu Živé kvety, kde spievala, hrala a bola autorkou všetkých textov. Po rozpade Živých kvetov v roku 2020 založila spolu s bubeníčkou a huslistkou Agnes Loveckou skupinu Terrible 2s.
Po nútenom presťahovaní Divadla Stoka z priestorov na Pribinovej ulici v roku 2006 pracovala niekoľko rokov v bratislavskom kníhkupectve Artfórum. V rokoch 20162020 pôsobila v bratislavskom ".klube pod lampou" ako kultúrny dramaturg. V súčasnosti sa venuje vlastnej tvorbe na voľnej nohe. Je vydatá, má dve deti – František Piussi (2013) a Lukáš Piussi (2016).
Je sestrou – dvojčaťom dokumentaristky Zuzany Piussi.
Ocenenia.
2013 - Nominácia na Cenu nadácie Tatra banky 2013 v kategórii literatúra za zbierku poviedok Lucia Piussi: Život je krátky, 2012 (Vydavateľstvo Limerick)
2013 - Nominovaná do finálovej desiatky knižných titulov na Literárnu cenu Anasoft litera 2013 a zisk Ceny čitateľov denníka SME za zbierku poviedok Lucia Piussi: Život je krátky, 2012 (Vydavateľstvo Limerick)
2021 - Nominácia hudobného albumu Terrible 2s – Na vrchole síl (Slnko Records) v rámci ankety Rádia Proglas na Album roka 2021
2022 - Ocenenie Najlepšia hudba k inscenácii Stayin' alive Divadla DISK v Trnave v rámci festivalu Scénická žatva 2022
2022 - Cena Rádia Proglas "Za krásu slova" 
Zdroj.
[[Kategória:Slovenské rockové speváčky]]
[[Kategória:Slovenské folkové speváčky]]
[[Kategória:Slovenskí textári piesní]]
[[Kategória:Slovenské divadelné herečky]]
[[Kategória:Dvojčatá]]
[[Kategória:Absolventi Vysokej školy múzických umení]]
[[Kategória:Osobnosti z Bratislavy]]
Guild Wars 2

Guild Wars 2 je MMORPG hra od americkej spoločnosti ArenaNet. Všetko v hre sa odohráva vo fiktívnom svete zvanom Tyria, ktorý sužujú starodávni draci a ich sluhovia. „Dvojka“ je posunutá o 250 rokov od udalostí z prvej časti. Ako to už bolo pri nej, aj GW2 pokračuje systémom "pay ´n play", čo znamená, že hráč je oslobodený od mesačných poplatkov. Je tu však aj klasický obchod s mikrotransakciami, ktorý však neprinesie o 20 percent lepší armor ani nič podobné, jednoducho žiadne výhody. 
Svet Tyrie je prepracovaný a plne otvorený. Ponúkne aj vynikajúco prevedené vodné prostredie, čiže hráč bude schopný pod vodou bojovať, plniť úlohy a podobne. Cestovať po Tyrii bude možné pomocou asurských brán, ktoré prenášajú hrdinu na veľké vzdialenosti, alebo pomocou „waypointov“, za ktoré sa platí určitý poplatok, ktorý závisí od vzdialenosti. Aby ste sa však na nejaký waypoint mohli preniesť, musíte ho objaviť. 
Rasy.
Guild Wars 2 ponúka 5 rozličných rás. Každá rasa má svoj príbeh a svoju oblasť, takzvanú "start area".
Charr.
Táto rasa vyhnala ľudstvo z jeho domova, Ascalonu. Majú výnimočné vojenské technológie. Do boja so zbraňou tiahnu po dvoch, no pri behu na dlhšie vzdialenosti zapoja všetky štyri nohy. 
Človek.
Ako sme už spomenuli, ľudia boli vyhnaní zo svojich domovov, a ich jedinou zemou je teraz Kryta. 
Norn.
Uctievanú duchov prírody. Sú húževnatí a silní, často sa spoliehajú na silu jednotlivca. V spojení s prírodou sa dokonca dokážu zmeniť na zviera (napríklad vlka). Často sa označujú za milovníkov alkoholu.
Asura.
Malé, roztomilé ale na druhej strane povyšujúce sa stvorenia, ktoré si o sebe myslia, že sú najinteligentnejšie zo všetkých rás. Sú panovační a neveria v bohov. 
Sylvari.
Mladá rasa skúmajúca svet Tyrie, vyvinutá (nenarodená) z magického stromu. 
Profesie.
V Guild Wars 2 nájdete 9 povolaní, profesií: Warrior, Guardian, Ranger, Thief, Engineer, Elementalist, Necromancer, Mesmer a Revenant. 
Brnenie.
Sú tri druhy brnenia, rozdelené nasledovne:
Vojaci (Warrior, Guardian, Revenant) - ťažké brnenie
Dobrodruhovia (Ranger, Thief, Engineer) - stredné brnenie
Kúzelníci (Elementalist, Necromancer, Mesmer) - ľahké brnenie
Vodné pólo na Stredoamerických a karibských hrách

 
Vodné pólo na Stredoamerických a karibských hier je vodnopólový turnaj, ktorý sa koná v ramci multišportového podujatia Stredoamerických a karibských hier. Organizuje ho Stredoamerická a karibská plavecká konfederácia (CCCAN) v spolupráci so Stredoamerickou a karibskou športovou organizáciou (CASCO). Do programu hier bol turnaj prvýkrát zaradený na 4. Stredoamerických a karibských hrách v roku 1938 v Panama City, vtedy iba v mužskej kategórii. Vodnopólový turnaj sa odvtedy organizuje pravidelne. Ženský vodnopólový turnaj mal premiéru na až 20. Stredoamerických a karibských hrách v roku 2006 v kolumbijskej Cartagene. V mužskej i ženskej kategórii zaznamenali najviac víťazstiev družstvá . 
Vodnopólový turnaj na Stredoamerických a karibských hrách slúži zároveň ako kvalifikácia na vodnopólový turnaj Panamerických hier.
Triopas (Argos)

Triopas alebo Triops (, ) je v gréckej mytológii syn a nástupca argejského kráľa Forba 
Argejský kráľ Triopas bol otcom synov, Iasa a Agénora a dcéry Messény Antický autor Diodoros Sicílsky píše, že za jeho vlády bol ostrov Rodos a aj ostrov Symé osídlený osadníkmi z Argu. Kresťanský historik Eusebios z Kaisareie vo svojom zozname kráľov Argu zaznamenal, že vládol 46 rokov a jeho následníkom bol Krotópos. Antický autor Pausanias však uvádza, že nástupcom Triopa bol jeho syn Iasos a Krotópos, syn Agenóra, nastoupil na trón po ňom.
Iasos

Iasos (, ) môže byť:
Symé

Symé () môže byť:
Rozvojový pohár FINA vo vodnom póle

Rozvojový pohár FINA vo vodnom póle alebo Vyzývací pohár FINA vo vodnom póle je medzinárodné podujatie národných družstiev vo vodnom póle, ktoré organizuje Medzinárodná plavecká federácia (FINA). Slúži na rozvoj vodného póla vo svete a zúčastňujú sa ho družstvá rozvojových vodnopólových krajín. Tímy sa turnaja zúčastňujú na pozvanie FINA. Jeho história siaha do roku 2007, kedy sa v Kuvajte konalo prvé podujatie. Prebieha s 2-ročnou periodicitou a zatiaľ iba v mužskej kategórii. Najúspešnejšímí družstvami sú a .
Kydippé

Kydippé alebo Kydippa (, ) môže byť v gréckej mytológii:
Horenická Hôrka

Horenická Hôrka je miestnou časťou obce Lednické Rovne v okrese Púchov. Miestnu časť tvoria osady Horenice a Hôrka.
Nachádza sa severne od Lednických Rovní, na pravom brehu Váhu a ceste II/507 z Púchova na Trenčín.
Glarus (kantón)

Glarus je kantón, ktorý sa nachádza v stredovýchodnom Švajčiarsku. Počet obyvateľov je 39 217, hlavným mestom je Glarus.
Chaj-nan

Chaj-nan môže byť:
Iasos (syn Triopa)

Iasos (, ) je v gréckej mytológii syn a nástupca argejského kráľa Triopa
Po vláde argejského kráľa Triopa, počas ktorej Mojžiš vyviedol Židov z Egypta, zasadol na trón v Argu jeho syn Iasos. Iasos v zozname kráľov Argu historika Eusebia z Kaisareie chýba. Eusebios uvádza, že následníkom Triopa bol Krotópos. Krotópos bol ale podľa Pausania synovcom kráľa Iasa a vládol po ňom, lebo Iasos zomrel pravdepodobne bez mužského potomka.
FC Thun

FC Thun je švajčiarsky futbalový klub sídliaci v meste Thun. Bol založený 1. mája 1898. V roku 2023 hrá švajčiarsku 2. ligu, v ktorej účinkuje od sezóny 2020/21.
Domáce zápasy hrá na štadióne Arena Thun, ktorý má kapacitu 10 300 miest. Najväčší úspech klub dosiahol v sezóne 2005/06, keď sa prebojoval do skupinovej fázy Ligy majstrov.
V sezóne 2007/08 bol hráčom FC Thun aj slovenský reprezentant Ľubomír Guldan, ktorý strelil za klub 8 gólov.
FC Thun v európskych súťažiach.
zdroj: kassiesa.net
Veligrad

Veligrad (iné názvy: Velegrad, v latinských textoch "Wel(l)egrad, Wel(l)ehrad"; po česky: Velehrad, zriedkavo po slovensky: Veľhrad) bolo podľa českých legiend veľké sídlo (pevnosť) Metoda a Svätopluka na Veľkej Morave.
Zmienky o Veligrade.
Prvý, veľmi sporný doklad je zmienka o moravskom sídle Veligrad z roku 1141, ktorého poloha, súvis s veľkomoravským Velehradom či obdobie vzniku sú neznáme. V prameňoch z obdobia Veľkej Moravy veľkomoravské sídlo s menom Veligrad nie je doložené, nie je doložené ani v českých legendách až do 13. storočia. Prvýkrát sa veľkomoravský Veligrad spomína v legende z obdobia okolo roku 1300 (Vita antiqua sancti Procopii F). Pevnou súčasťou českej tradície sa veľkomoravský Veligrad stal až začiatkom 14. storočia vďaka Dalimilovej kronike, ktorá spomína Metoda, arcibiskupa velehradského, ktorý vraj vo Velehrade pokrstil české knieža Bořivoja. O čosi neskôr v tom istom storočí, asi za vlády Karola IV., legenda Quemadmodum napokon tvrdí, že moravská metropolitná katedrála ležala vo Veligrade, a že v tejto katedrále Svätopluk vysvätil Cyrila. Karol IV. je známy tým, že sa snažil všemožne podporovať kult Cyrila a Metoda; Velehrad sa spomína aj v Živote svätého Václava, ktorý napísal on sám. Aj v texte Kroniky českej Přibíka Pulkavu z Radenína, ktorá bola napísaná v 14. storočí na objednávku Karola IV., sa spomína Velehrad - prvýkrát sa tu uvádza, že mesto kompletne zničili starí Maďari. V 15. storočí sa Velehrad spomína v textoch Život svatých Crha a Strachoty a Granum catalogi praesulum Moraviae. V nasledujúcich storočiach už o existencii Veligradu na Morave nikto nepochyboval. Treba dodať, že podľa niektorých názorov novších českých historikov, je Veligrad výmysel moravských cirkevných kruhov z 13. storočia.
V 13. storočí síce vznikol kláštor Velehrad, tento však veľmi pravdepodobne nie je zhodný s veľkomoravským Velehradom. Napriek tomu Kronika Přibíka Pulkavy z Radenína píše, že velehradský kláštor stojí na mieste bývalej veľkomoravskej metropoly. Spojením starých tradícií s polohou kláštora stálo za vznikom legiend o veľkomoravskej minulosti miesta, na ktorom stojí kláštor.
Základné kroniky o Veľkej Morave mesto s názvom Veligrad, ako už bolo spomenuté, nespomínajú. Napríklad Legenda o svätom Metodovi uvádza o hrobe veľkomoravského arcibiskupa len, že: „Veľkomoravský arcibiskup bol pochovaný v stoličnom moravskom chráme po ľavej strane v múre za oltárom Panny Márie“.
Lokality.
Časom býval Veligrad stotožňovaný s mnohými lokalitami na dnešnej východnej Morave a západnom Slovensku, najčastejšie Staré Město či Valy pri Mikulčiciach, ale aj Hodonín, Kyjov, Znojmo, Pohansko pri Břeclavi, Veselí nad Moravou a na Slovensku Nitra, Devín, Trenčín a Bratislavský hrad. Niektorí autori hľadali Veligrad aj v Panónii (Blatnohrad, Veszprém, Székesfehérvár).
Zástancovia teórie tvrdiacej, že Veligrad bolo Staré Město, tvrdia (bez dokladov), že keď na začiatku 13. storočia vyrástol 4 km severozápadne od dnešného Starého Města (Veligradu) kláštor, prevzal meno po tejto už upadajúcej trhovej osade.
Hrací automat

 
Hrací automat je:
Dejiny.
Prvé mechanické hracie automaty pochádzajú z roku 1891, z americkej firmy Sittman &amp; Pitt. Ich konštrukca pákou uvádzala do chodu systém diskom so symbolmi, ktorých určitá kombinácia znamenala výhru.
Klasický hrací automat je dielom vynálezcu Charles August Fey z roku 1894. Výraznú inováciu prieniesli 80. roky 20. storočia - príchod automatových videohier.
Dnešné hracie automaty sú výhodné pre vlastníkov a nevýhodné pre hráčov, u ktorých sa môže vyvinúť psychická závislosť - gamblerstvo.
Primeira Liga

Primeira Liga, v súčasnej dobe nazývaná aj Liga "NOS", je najvyššia profesionálna futbalová liga v Portugalsku. Bola založená v roku 1934 a v minulosti mala tiež názov "Primeira Divisão". V súčasnosti zoskupuje 18 najlepších futbalových tímov v krajine. 
Najúspešnejším klubom je SL Benfica, ktorá dokázala v minulosti vyhrať najvyššiu ligu 38 krát. Zaujímavosťou je, že od založenia ligy v roku 1934 doposiaľ získalo titul iba nasledujúcich 5 klubov: SL Benfica, FC Porto, Sporting CP, Belenenses a Boavista FC.
Formát súťaže.
V súťažnom ročníku hrá o titul 18 mužstiev, zvyčajne od augusta do mája. Každý z osemnástich klubov odohrá v priebehu sezóny s ďalšími mužstvami dva zápasy, jeden doma a jeden vonku, spolu 34 zápasov. Za víťazstvo sa udeľujú tri body, za remízu 1 bod a za prehru sa neudeľuje žiaden. Tímy sa zoradia do ligovej tabuľky na základe počtu získaných bodov, v prípade rovnosti bodov rozhoduje bilancia vo vzájomných zápasoch, gólový rozdiel a nakoniec počet strelených gólov. Na konci sezóny mužstvo s najväčším počtom bodov získa ligový titul. Dva tímy s najnižším počtom získaných bodov zostupujú do nižšej súťaže Segunda Liga a najlepšie dve mužstvá z tejto ligy ich nahradia v najvyššej súťaži. Tretí tím druhej ligy sa kvalifikuje do baráže o postup do Primeira Ligy proti 16. tímu z najvyššej súťaže. Počet tímov v najvyššej súťaži sa v priebehu rokov menil nasledovne:
Európska kvalifikácia.
V sezóne 2023/2024 podľa UEFA koeficientu dvaja najlepší v lige postupujú do Ligy majstrov: majster do skupinovej fázy a vicemajster do 3. predkola. Víťaz pohára Taça de Portugal postúpi do skupinovej fázy Európskej ligy, tretí tím si zaručí kvalifikáciu do 2. predkola Európskej ligy a štvrtý tím do 2. predkola Konferenčnej ligy.
Krotópos

Krotópos (, ) je v gréckej mytológii syn Agénora, brata argejského kráľa Triopa
Po vláde argejského kráľa Triopa nastúpil na trón v Argu jeho synovec Krotópos. Kráľ Krotópos sa potom stal otcom syna Sthenela a dcéry Psamathy, ktorá ako napísal antický autor Pausanias bola milenkou boha Apolóna a porodila mu syna Lina. Psamathé sa bála, že jej otec neuverí, že dieťa má s bohom, preto ho po narodení pohodila v lese, kde ho našli pastieri a vychovávali ho. Ešte však skôr ako chlapec dospel, roztrhali ho v lese zdivené psy jeho starého otca.
Podľa historika Eusebia z Kaisareie vláda Krotópa trvala 21 rokov a kráľovské žezlo po ňom prevzal jeho syn SthenelasHrobku kráľa Krotópa videl Pausanias v druhom storočí počas svojej návštevy Argu.
Hendrick Motorsports

Hendrick Motorsports (HMS), pôvodne All-Star Racing je automobilový pretekársky tím zo Spojených štátov. Založil ho v roku 1984 Rick Hendrick. V súčasnej dobe tím súťaži v NASCAR Sprint Cup Series. Tím bol vo svojej histórii úspešný a získal 10 titulov (1995, 1996, 1997, 1998, 2001, 2006, 2007, 2008, 2009, 2010).
Joseph Addison

Joseph Addison (* 1. máj 1672, Milston – † 17. jún 1719, Londýn) bol anglický esejista, básnik, dramatik, učenec a politik. Oživil v krajine záujem o ľudové balady. Založil časopisy "Spectator" a "Freeholder".
Stereo farbo slepo

Stereo farbo slepo je tretí sólový štúdiový album slovenského rapera Veca vydaný pod hudobným vydavateľstvom Sam System/EMI 14. decembra 2012. Album okrem Veca produkovali DJ Wich, D-Tonate, Oh No, E-Swift a ďalší. Okrem neho sa na albume objavili Supa, Peter Lipa, Juraj Benetin, DJ Škrupo a ďalší.
Kylie (album)

Kylie je prvý štúdiový album austrálskej speváčky Kylie Minogue, ktorý bol vydaný 4. júla 1988 hudobným vydavateľstvom Mushroom Records a Geffen Records.
Polnočné slnko

Polnočné slnko alebo polárny deň je prírodný úkaz, ktorý sa vyskytuje severne od severného polárneho kruhu a južne od južného polárneho kruhu. Slnko vtedy ostáva viditeľné aj počas polnoci. Na póle trvá približne 6 mesiacov a jeho doba sa skracuje tým viac, čím je pozorovateľ bližšie k polárnej kružnici. Na polárnej kružnici trvá polárny deň len 24 hodín.
Na severnom póle nastáva polárny deň v období od jarnej rovnodennosti do jesennej rovnodennosti, čiže spravidla od 21. marca do 23. septembra. Na južnom póle sa začína polárny deň v čase jesennej rovnodennosti a končí sa v čase jarnej rovnodennosti. Na póle, na ktorom práve nie je polárny deň, panuje v tej dobe polárna noc.
Rakovité

Rakovité ("Astacidae"; Latreille, 1802) je čeľaď sladkovodných rakov. Vyskytuje sa v Európe a na západe Severnej Ameriky. 
Výskyt.
Rod "Pacifastacus" sa vyskytuje v pacifickej oblasti Spojených štátov a Britskej Kolumbii. Rody "Astacus" a "Austropotamobius" sa (pri delení na tri rody) vyskytujú v celej Európe a časti západnej Ázie.
Systematika.
Podľa Fetznera čeľaď Astacidae obsahuje 12 druhov v troch rodoch;:
Ďalšie systémy.
Prehľad je uvedený tu:
Sthenelas

Sthenelas (, ) je v gréckej mytológii syn a nástupca argejského kráľa Krotópa
Po vláde Krotópa nastúpil na trón v Argu jeho syn Sthenelas, ktorý bol podľa historika Eusebia z Kaisareie po jedenásťročnej vláde zosadený Danaom, pôvodne kráľom Líbye a skončila sa tak 382 ročná vláda jeho rodu. Antický autor Pausanias však uvádza, že sa Danaos stal kráľom Argu po vláde Pelasga (známeho aj pod menom Gelanor), syna kráľa Sthenela.
FC Luzern

FC Luzern je švajčiarsky futbalový klub sídliaci v meste Luzern. Bol založený 12. augusta 1901 a o 2 roky začal hrať prvú sezónu v tretej divízii. Momentálne je účastník Švajčiarskej superligy.
Domáce zápasy hrá od augusta 2011 na štadióne Swissporarena, ktorý má kapacitu 17 800 miest. Ten nahradil Stadion Allmend, ktorý bol domovským od roku 1934. Najväčšími úspechmi tímu je víťazstvo v najvyššej lige z roku 1989 a trojnásobné víťazstvo vo Švajčiarskom pohári v rokoch 1960, 1992 a 2021.
Farbami klubu sú modrá a biela, ktoré sú odvodené od erbu mesta Luzern a tradičných farieb kantónu Luzern.
FC Luzern v európskych súťažiach.
zdroj: kassiesa.net
Tatry Running Tour

Tatry Running Tour sú etapové Trail running bežecké preteky, s možnosťou zúčastniť sa aj jednotlivých etáp. Sú určené hlavne pre bežeckých nadšencov. Štart a cieľ jednotlivých etáp je v nadmorskej výške Preteky sa konajú na území Tatranského národného parku.
Etapy.
Preteky začínajú nočnou etapou, okruhom okolo Štrbského plesa. Táto etapa je najkratšia, s najmenším prevýšením a teda aj najmenej náročná.
Druhá etapa vedie po horskom chodníku zo Štrbského plesa po zelenej značke do Jambrichova, odtiaľ smerom na Jamské pleso a naspäť po červenej značke na Štrbské Pleso. Táto etapa je najdlhšia, stúpania a klesania sú náročnejšie a pretekárov tu čakajú aj 2 horské prémie.
Tretia etapa je určená hlavne bežcom - vrchárom. Tvorí ju 7,5 km okruh na Štrbskom Plese po modrej značke na InterSki a späť do cieľa.
Tatry Running Tour 2011.
Prvý ročník etapových pretekov.
Tatry Running Tour 2012.
Druhý ročník pretekov.
Tatry Running Tour 2013.
Tretí ročník pretekov.
Sky &amp; Clouds Run v dĺžke 21 km, s celkovým prevýšením 935 metrov
Tatry Running Tour 2014.
Štvrtý ročník pretekov.
Sky &amp; Clouds Run v dĺžke 22 km, s celkovým prevýšením 935 metrov
Kvôli následkom veternej kalamite bola trať druhej etapy a trať Sky&amp;Clouds Run pozmenená
Tatry Running Tour 2015.
Piaty ročník pretekov.
Classic
Extreme
Sky &amp; Clouds Run v dĺžke 33km, s celkovým prevýšením 2000 metrov
Trasa : Štrbské Pleso, Popradské Pleso, Ostrva Sliezsky dom a späť
Kvôli následkom veternej kalamity z roku 2014 bola trať druhej etapy a trať Cross Run pozmenená
Tatry Running Tour 2016.
Šiesty ročník pretekov.
Classic
Extreme
Sky &amp; Clouds Run v dĺžke 33 km, s celkovým prevýšením 2000 metrov
Trasa : Štrbské Pleso, Popradské Pleso, Ostrva Sliezsky dom a späť
Tatry Running Tour 2017.
Siedmy ročník pretekov.
Classic
Extreme
Sky &amp; Clouds Run bol v dôsledku zlých poveternostných podmienok skrátený na 20km - preteky boli ukončené na Sliezskom dome
Trasa : Štrbské Pleso, Popradské Pleso, Ostrva Sliezsky dom a späť
Tatry Running Tour 2018.
ôsmy ročník pretekov.
Classic
Extreme
Trasa : Štrbské Pleso, Popradské Pleso, Ostrva Sliezsky dom a späť
Tatry Running Tour 2019.
deviaty ročník pretekov.
Classic
Extreme
Trasa : Štrbské Pleso, Popradské Pleso, Ostrva Sliezsky dom a späť
Pelasgos

Pelasgos (, ) môže byť v gréckej mytológii:
Thomas Addison

Thomas Addison (* apríl 1793, Longbenton, Northumberland, Spojené kráľovstvo – † 29. jún 1860, Bristol, Gloucestershire, Spojené kráľovstvo) bol anglický lekár, známy predovšetkým ako človek, ktorý prvý opísal Addisonovu chorobu a položil tak základy endokrinológie.
&lt;br&gt;Pôsobil v Londýne.
Západná provincia (slovenská cirkevná provincia)

Západná provincia je označenie slovenskej cirkevnej provincie Rímskokatolíckej cirkvi, ktorej metropolitnou arcidiecézou je Bratislavská arcidiecéza. Ako sufragánne diecézy sú do nej začlenené Trnavská arcidiecéza, Biskupstvo Banská Bystrica, Biskupstvo Nitra a Žilinská diecéza. Provincia vznikla dekrétom "Pastorali quidem permoti" Jána Pavla II. 31. marca 1995 rozdelením dovtedajšej cirkevnej provincie, ktorá existovala od roku 1977, na Bratislavsko-trnavskú provinciu, ktorá bola neskôr premenovaná na Západnú a Košickú, ktorá bola premenovaná na Východnú. 
V čase vzniku mala provincia len tri diecézy a to metropolitná Bratislavsko-trnavská arcidiecéza, Nitrianska diecéza a Banskobystrická diecéza. V roku 2008 provincia prešla reorganizačnou úpravou. Bratislavsko-trnavská arcidiecéza bola rozdelená na Bratislavskú arcidiecézu, ktorá bola povýšená na metropolitné sídlo a Trnavskú arcidiecézu. Nitrianska aj Banskobystrická diecéza boli upravené a stratili časti svojho územia, aby mohla vzniknúť nová, Žilinská diecéza. Banskobystrickej diecéze bol odobraný dekanát Brezno, ktorý pripadol Rožňavskej diecéze.
Patagonykus

Patagonykus je vyhynutý rod malého dravého dinosaura, žijúceho v období vrchnej kriedy na území dnešnej Argentíny (provincia Neuquén). Jeho jediným druhom je Patagonykus puertai.
Opísaný je podľa niekoľkých stavcov a kostí zadných i predných končatín. Je členom čeľade Alvarezsauridae, kam patria aj napríklad rody Mononykus a Alvarezsaurus. Odhaduje sa, že dorastal do dvojmetrovej dĺžky a mohol vážiť 35 až 40 kilogramov.
Thelxión

Thelxión (, ) môže byť v gréckej mytológii:
Apači

Apači je spoločný názov pre niekoľko kultúrne spriaznených národností pôvodných indiánskych obyvateľov Severnej Ameriky hovoriacich juhoathabaskými jazykmi. V súčasnosti sa za Apačov považuje asi 56 060 ľudí. Väčšina žije v štátoch Arizona, Nové Mexiko a Oklahoma. Niektorí žijú aj v Mexiku. Väčšina z nich pracuje ako sezónni robotníci, pastieri alebo v priemysle. Pôvodne vyznávali animistické náboženstvo, neskôr prijali kresťanstvo.
Apačskú skupinu tvoria Západní Apači, Chiricahua (Čirikavovia, Chirikahua), Mescalero (Mescalerovia, Meskalero), Jicarilla (Jicarillovia), Lipan a Kiowa Apači. Niekedy sa medzi Apačov zaraďujú aj Navahovia (Navajovia, Navajo), ktorí však nehovoria athabaským jazykom.
Pôvodný význam slova Apač je nejasný, ale predpokladá sa, že môže pochádzať z yavapaiského slova "epač", čo znamená "ľudia", zo zuňijského "apaču" vo význame "nepriateľ" (čo ale znamená aj zuňijské označenie pre Navahov), poprípade z bližšie neurčeného yumovského slova znamenajúceho "bojujúci muž". Apači si sami hovoria "N'de", "Dinë", "Tinde" alebo "Inde", t.j. "ľudia".
Pôvodne zrejme prišli zo severnej časti kontinentu približne v 10. storočí. Apači pôvodne pred príchodom bielych kolonistov obývali, resp. kočovali v oblastiach medzi západom Arizony, stredným Texasom a západným Kansasom. V 17. storočí boli ich počty odhadované na 5-6000. Živili sa zberom plodov a lovom. V 17. storočí získali od Španielov zbrane a kone. Boli obávaní bojovníci, bojovali partizánskym spôsobom. Kládli tvrdý odpor americkým kolonizátorom. Posledná skupina odbojných Apačov bola porazená jednotkami americkej armády až v roku 1886.
Pinga

Pinga alebo prepadlisko je jama v tvare lievika alebo klinu, ktorá vzniká pri banskej činnosti (ťažobné pingy) alebo v dôsledku kolapsu nadložia plytko uložených banských diel (závalové pingy). Pingy sú spravidla plošne neveľké jamy kruhového alebo eliptického tvaru s priemerom len zriedka presahujúcim 25 m (najčastejšie 6 až 12 m). Hĺbka píng sa pohybuje obyčajne okolo 3 a 5 m.
Názov pinga pochádza zrejme z nemeckého banského termínu "die Pinge".
Na rozdiel od prirodzených geomorfologických útvarov podobného tvaru (napr. závrty) sú pingy antropogénne diela. Pingy sú väčšinou hĺbené pri prieskume ložiska alebo pri ťažbe povrchových východov žíl, teda vybraním úžitkovej zložky suroviny do rôznej hĺbky.
Rôzne typy píng bez znalosti charakteru banskej činnosti v danej oblasti niekedy len ťažko rozlíšiť. Ťažobné pingy však na rozdiel od závalových majú v blízkosti pozostatky po odvaloch, špecifických typoch háld, ktoré sa môžu nachádzať ako val po obvode pingy, alebo sú lokalizované v blízkosti pingy, často v smere sklonu svahu, na ktorom bola hĺbená.
Pingovanie je bolo v minulosti bežným spôsobom povrchovej ťažby oxidických zón rudných ložísk. Kopanie píng a kutacích rýh patrilo od prvopočiatkov banskej činnosti k najčastejším spôsobom prieskumu ložísk. Pingy zoskupené v líniách, ktorými boli hľadané povrchové ložiská sa nazývajú pingový ťah. V prípade, že sú pingy hĺbené nepravidelne označujú sa ako pingové pole.
Jura (kantón)

Jura je kantón, ktorý sa nachádza v severozápadnom Švajčiarsku. Je najmladším kantónom vo Švajčiarsku (vznikol v roku 1979 odčlenením sa z kantónu Bern).
Sojuz TMA-07M

Sojuz TMA-07M bola ruská kozmická loď typu Sojuz. Dňa 19. decembra 2012 odštartovala z kozmodrómu Bajkonur k Medzinárodnej vesmírnej stanici (ISS), kam dopravila troch členov Expedície 34 – Romana Romanenka, Chrisa Hadfielda a Thomasa Marshburna. Potom zostala u ISS ako záchranná loď až do 13. mája 2013, kedy sa s ňou rovnaká trojica kozmonautov vrátila na Zem.
Priebeh letu.
Kozmická loď odštartovala z Bajkonuru dňa 19. decembra 2012 o 12:12:35,340 svetového času (UTC). Ku zmenám v obsadení posádky nedošlo, na palube boli nominovaní Rus Romanenko, Kanaďan Hadfield a Američan Marshburn. Po obvyklom dvojdňovom lete sa Sojuz 21. decembra o 14:09 UTC automaticky spojil s Medzinárodnou vesmírnou stanicou (ISS).
Dňa 13. mája 2013 o 23:08 UTC sa Romanenko, Marshburn a Hadfield s loďou odpojili od stanice a o niekoľko hodín neskôr o 02:30:47,6 UTC druhého dňa pristáli v kazašskej stepi neďaleko Džezkazganu. Let Sojuzu trval 145 dní, 14 hodín, 18 minút a 12 sekúnd.
Gelanor

Gelanor alebo Gelanór alebo Pelasgos (, ) je v gréckej mytológii syn a nástupca argejského kráľa Sthenela.
Gelanor bol posledným vládcom Argu, ktorý pochádzal z kráľovského rodu legendárneho Inacha. Jeho vláda sa skončila útekom z Argu a na trón zasadol Danaos. 
Danaos bol pôvodne kráľom v Líbyii a mal päťdesiat dcér o ktoré sa uchádzalo päťdesiat synov jeho brata Aigypta, kráľa v Egypte. Danaos so sobášom nesúlasil, preto mu Aigyptos vypovedal vojnu a porazil ho. Pretože sa Danaos bál zajatia, ušiel aj so svojimi dcérami na Peloponéz do Argu, kde ho prijal kráľ Gelanor. Onedlho však pri brehoch Argolidy pristál Aigyptos, ktorý porazil argejské vojsko a so svojimi synmi donútil Danaa, aby im dal dcéry za manželky. Danaos musel súhlasiť, ale v hneve následne prikázal svojim dcéram, aby počas svadobnej noci manželov zavraždili. Všetky poslúchli okrem najmladšej Hyperméstry, ktorá svojho manžela Lynkea zachránila. Danaos sa tak Aigypta a jeho synov zbavil a keďže Gelanor po porážke svojho vojska ušiel, zasadol na kráľovský trón a založil tak v Argu kráľovstvo Danajcov. 
V antickej tragédii Prosebnice z roku 463 pred Kr. od dramatika Aischyla, kráľ Gelanor figuruje pod menom Pelasgos a v jednej scéne sa predstaví ako potomok Palaichthona. Podľa významných novovekých autorov zaoberajúcich sa gréckou mytológiou výraz "Palaichthon" v starogréčtine znamená "starej krajiny" a ďalej uvádzajú, že skutočným menom kráľa Gelanora bolo Pelasgos, lebo slovo gelanó znamená "smiech" (doslova smiešny) a Pelasgos bol tak nazvaný preto, lebo sa smiali jeho nároku na kráľovský trón v Argu od Danaa.
Nivea

Nivea je značka pre starostlivosť o pokožku, ktorú vlastní nemecká firma Beiersdorf. Slovo „Nivea“ vzniklo z latinského slova "niveus", čo znamená snehobiely. 
Prvú emulziu a základ vyvinul Oscar Tropowitz v decembri 1911 ako tzv. vodu v oleji – krém. 
Ďalšie produkty.
V roku 1930 firma Beiersdorf začala vyrábať produkty, ako sú opaľovacie krémy, holiace krémy, šampóny a tvárové tonery. Po druhej svetovej vojne sa v mnohých krajinách rozšírila a v roku 1980 sa rozšírila do širšieho globálneho trhu. Nivea je známa aj kvôli svojim parfumom.
Majstrovstvá Európy v hádzanej žien 2014

Majstrovstvá Európy v hádzanej žien 2014 boli v poradí 11. Majstrovstvá Európy v hádzanej žien, ktoré organizuje Európska hádzanárska federácia (EHF). Konali v šiestich mestách Maďarska a Chorvátska: Budapešť, Debrecín, Győr, Osijek, Varaždin a Záhreb, v dňoch od 7.21. decembra 2014, za účasti 16 tímov. Maďarsko hostilo ženské ME v roku 2004, v Chorvátsku sa konal iba mužský šampionát v roku 2000. Spoločná organizácia podujatia bola druhá, po tej z roku 2010, keď európske majstrovstvá hostili Dánsko s Nórskom. Svoj šiesty titul získalo , ktoré vo finále zvíťazilo nad .
Spoločná kandidatúra Maďarska a Chorvátska dostala právo organizovať ME 2014 vo voľbách EHF, keď vyhralo hlasovanie pred Slovenskom a Tureckom v roku 2011.
Turnaj tiež slúžil ako jedno z kvalifikačných podujatí na Majstrovstvá sveta 2015, ktoré sa uskutočnia v Dánsku. Kvalifikovalo sa na ne iba víťazné družstvo.
Voľba organizátora.
Počiatočný záujem v roku 2009 o usporiadanie turnaja prejavili 3 štáty: Turecko, Slovinsko a Švajčiarsko. Svoju oficiálnu žiadosť však v októbri 2009 predložili už iba dva (Slovinsko a Turecko), aby v septembri 2010 oba štáty svoju žiadosť stiahli a EHF tak musela vyhlásiť novú súťaž pre organizátora. O majstrovstvá prejavila záujem až šestica krajín: Chorvátsko, Island, Maďarsko, Slovensko, Švédsko a znova aj Turecko. Oficiálnu žiadosť poslali v januári 2011 iba Slovensko, Turecko a spoločná kandidatúra Chorvátska a Maďarska. Slovensko bolo odmietnuté z dôvodu nemožnosti zaistenia 4 hál požadovaných parametrov. Zo zostávajúcich 2 kandidátov vybrala EHF 9. apríla 2011 spoločnú kandidatúra susedov zo stredoeurópskeho regiónu, ktorá sa mala konať v piatich, resp. siedmich mestách.
Nasadenie do výkonnostných košov.
Pozn: Číslo v zátvorke uvádza umiestnenie v neoficiálnom medzinárodnom rebríčku k novembru 2013.
Výsledky.
Základné skupiny.
Skupina A.
Győr
Skupina B.
Debrecín
Skupina C.
Varaždin
Skupina D.
Osijek
Nadstavbové skupiny.
Skupina I.
Debrecín
Skupina II.
Záhreb
Danaos

Danaos (, ) je v gréckej mytológii syn kráľa Béla a jeho manželky Anchinoy, nástupca argejského kráľa Gelanora.
Bélos, kráľ Líbye a Egypta rozdelil svoju krajinu medzi svoje dvojčatá, synovi Danaovi pridelil Líbyu a Aigyptovi susedný Egypt. Danaos potom vládol v Líbyi niekoľko rokov a stal sa otcom päťdesiatich dcér o ktoré sa neskôr uchádzalo päťdesiat synov jeho brata Aigypta. Danaovi to však nebolo po vôli, preto mu Aigyptos vyhlásil vojnu a porazil ho.
Danaos z obavy pred zajatím ušiel loďou aj s dcérami na Peloponéz, do vlasti svojej pramatky Io. Pristáli pri brehoch Argolidy, kde ich prijal a poskytol útočisko argejský kráľ Gelanor. Onedlho však pri Argolide zakotvili aj lode Aigypta a jeho muži po húževnatom boji porazili vojsko Gelanora, ktoré sa im postavilo na odpor. Aigyptos následne so svojimi synmi prinútil Danaa, aby im dal svoje dcéry za manželky. Danaos či chcel, či nechcel, musel súhlasiť, ale hneď potom svojim päťdesiatich dcéram prikázal, aby svojich manželov počas svadobnej noci zavraždili.
Poslúchli ho všetky dcéry okrem najmladšej Hyperméstry, ktorá svojho manžela Lynkea, najmladšieho syna Aigypta zachránila. Danaos sa tak Aigypta a jeho synov zbavil a keďže Gelanor po porážke svojho vojska ušiel, obyvateľstvo Argolidy si ho zvolilo za kráľa. Danaos sa tak stal prvým kráľom Argu rodu Danajcov a jeho potomkovia si moc v Argu nielen udržali, ale mnohí z nich sa stali významnými postavami gréckych mýtov.
Kvalifikácia na Majstrovstvá sveta IIHF v inline hokeji 2013

Kvalifikácia na Majstrovstvá sveta IIHF v inline hokeji 2013 bola kvalifikácia na Majstrovstvá sveta 2013 I. divízie v inline hokeji mužov, ktoré sa budú konať v Nemecku. Kvalifikáciu organizovala Medzinárodná hokejová federácia (IIHF) a konala sa od 3. augusta14. decembra 2012 v Sofii, v Bulharsku a v Buenos Aires, v Argentíne, za účasti 6 tímov rozdelených do 2 geografických skupín. Na majstrovstvá postúpili obe hosťujúce krajiny, Bulharsko i Argentína. 
V Bulharsku sa kvalifikácia konala už štvrtýkrát (predtým v 2007, 2009 a 2011).
Kvalifikácia zvyšku sveta.
Súčasťou kvalifikácie bol aj prvý ročník Juhoamerického turnaja v inline hokeji. Ten nebol pod patronátom IIHF, pretože iba Argentína s Brazíliou boli členmi IIHF. Konal sa v dňoch od 15.16. decembra 2012, za účastí 6 tímov.
Konečné poradie tímov.
Európa
Zvyšok sveta
Štós-kúpele

Štós-kúpele je miestna časť a kúpeľná osada obce Štós. 
Nachádza sa severne od Štósa, v západnej časti okresu Košice-okolie. Leží 34 km východne od Rožňavy, 45 km západne od Košíc a 27 km severozápadne od Moldavy nad Bodvou. 
Husté lesy na rozhraní Volovských vrchov a Slovenského krasu vytvárajú vhodné podmienky na rekondíciu a liečbu niekoľkých druhov ochorení v tunajších kúpeľoch. Klimatické kúpele boli založené v roku 1881 a už v roku 1883 otvorili prvú kúpeľnú sezónu.
Sojuz TMA-22

Sojuz TMA-22 bola ruská kozmická loď typu Sojuz. Dňa 14. novembra 2011 odštartovala z kazašského kozmodrómu Bajkonur k Medzinárodnej vesmírnej stanici (ISS), kam dopravila troch členov Expedície 29 – Antona Škaplerova, Anatolija Ivanišina a Daniela Burbanka. Potom zostala u ISS ako záchranná loď až do 27. apríla 2012, kedy sa s ňou rovnaká trojica kozmonautov vrátila na Zem.
Priebeh letu.
Štart Sojuzu TMA-22 bol pôvodne plánovaný na 30. septembra 2011, v júli 2011 bol presunutý na 22. septembra, avšak po zničení Progressu M-12M pri neúspešnom vzlete 24. augusta 2011 bol odložený na 12. novembra 2011 a potom na 14. novembra 2011.
Dňa 14. novembra o 04:14:03,953 UTC loď za hustého sneženia odštartovala z kozmodrómu Bajkonur. Po obvyklom dvojdňovom lete sa 16. novembra o 05:24 UTC pripojil k modulu Poisk Medzinárodnej vesmírnej stanice.
Súčasťou komplexu ISS bol Sojuz TMA-22 až do 27. apríla 2012, kedy sa o 08:18:19 UTC odpojil a o 11:45:35,2 UTC pristál v kazašskej stepi severovýchodne od Arkalyku. Jeho let trval 165 dní, 7 hodín, 31 minút a 31 sekúnd.
Friedrichshafen

Friedrichshafen je univerzitné mesto v južnom Nemecku, neďaleko hraníc so Švajčiarskom a Rakúskom, pri Bodamskom jazere. Je zároveň aj hlavným mestom okresu Bodensee v jednom zo spolkových nemeckých štátov Bádensko-Württembersko. Rozloha mesta je 70 km² a počet obyvateľov 59 000 s hustotou zaľudnenia 848 na 1 km². 
V tomto nemeckom meste založil v 19. storočí Ferdinand von Zeppelin svoju továreň vzducholodí. Počas druhej svetovej vojny sa stalo dôležitým priemyselným centrom Nemecka. Dve tretiny mesta boli vo vojne zničené a po vojne sa mesto stalo francúzskou okupačnou zónou. 
Tri kilometre od mesta sa nachádza letisko Friedrichshafen. V roku 2003 postavili univerzitu, ktorá je pomenovaná po Zeppelinovi a je jediná súkromná vysoká škola v Bádensku-Württembersku.
Motory Honda série B

Motory Honda série B je rad automobilových motorov Honda. 
Konštrukcia.
Štvorvalcové radové agregáty s rozvodom DOHC vychádzajú z dvojice blokov; kratší s výškou 203,9 mm využívajú agregáty skupiny B16 a B17 (s výnimkou B16B), dlhší blok s výškou 212 mm využívajú motory skupiny B16B, B18 a B20. V Honde Civic a Honde Integra bola séria B nahradená sériou K.
Motory série B boli vyrábané so zdvihovým objemom 1,6 l, 1,7 l, 1,8 l a 2 litre s, alebo bez technológie VTEC (Variable Valve Timing a Lift Electronic Control). Maximálny výkon týchto pohonných jednotiek sa pohyboval od 112 do 149 kW.
Carybdea marsupialis

Carybdea marsupialis je jedovatá medúza z čeľade Carybdeidae. 
Je to malá medúza hranatého tvaru so štyrmi chápadlami v rohoch. Aktívna je v noci. Jej popŕhlenie je mierne. Obýva tropické vody po celom svete. Jej výskyt v Stredozemnom mori je zriedkavý ale v roku 2008 sa premnožila pri španielskom pobreží. Spôsobila niekoľko tisíc popŕhlení.
Majstrovstvá Afriky v netballe 2012

Majstrovstvá Afriky v netballe 2012 boli v poradí 2. majstrovstvá Afriky v netballe žien, ktoré organizuje Africká netballová konfederácia (CANA). Konali sa od 8.12. mája 2012 v Dar es Salaam, v Tanzánii, za účasti 6 tímov. Zápasy sa hrali v priestoroch National Stadium Dar es Salaam. Víťazom sa po druhýkrát stalo družstvo Malawi, ktoré na šampionáte vyhralo všetky zápasy.
Pôvodne sa na turnaji mali predstaviť aj ďalšie 3 tímy: Uganda bola ale diskvalifikovaná kvôli zasahovaniu štátu do netballových aktivít, Namíbia sa odhlásila kvôli finančným problémom národnej asociácie a Južná Afrika sa odhlásila kvôli kolízii prípravy pred duelmi s Jamajkou.
Nasledujúce majstrovstvá by sa mali uskutočniť v roku 2013 v Malawi.
Účastníci.
1 Umiestnenie vo svetovom rebríčku IFNA k 25. novembru 2012
Výsledky.
Play-off sa nehralo.
Ukazovateľ (štatistika)

Ukazovateľ je pojem používaný v štatistike, ktorý sa vymedzuje rôzne. Najčastejšie je chápaný ako vecné vymedzenie premennej veličiny, ktorá môže nadobudnúť rôzne hodnoty pre konkrétne časové a priestorové vymedzenie. Umožňuje stanoviť vecne vymedzený ukazovateľ na rôzne vymedzený priestor a za rôzne vymedzený čas. Tu ide o možné vymedzenie hodnoty ukazovateľa, pričom sa vychádza z jeho všeobecného vymedzenia ako nástroja merania v štatistike.
Ukazovateľ možno chápať aj ako konkrétne zmeranie hodnoty daného ukazovateľa ako výsledku aplikácie jeho všeobecného vymedzenia v procese konkrétneho merania. Preto je možné ukazovateľ chápať aj ako vecné, časové a priestorové vymedzenie premennej veličiny, čo umožňuje jej zmeranie v konkrétnych podmienkach jej existencie. Vďaka tomu je možné stanoviť daný ukazovateľ, napr. na úrovni určitého regiónu za dané časové obdobie.
Zdroj.
Kontšeková – Finková (1989), "Štatistika práce a demografia"